标题：台湾府
简介
清朝康熙年间将台湾岛纳入版图后设立了台湾府，隶属于当时的福建省。直到光绪十三年(1887年)台湾才独立设省。台湾建省之后下设台北府、台湾府、台南府三府，此时的"台湾府"范围约是现今的台湾中部地区，加强了台湾同祖国内地的联系，巩固了祖国的东南海防。
分野
天文牵牛须女分野，星纪之次。  清代台湾府地图自古荒服之地，不通中国，名曰东番。隋开皇中，遣虎贲陈棱略澎湖三十六岛。明嘉靖四十二年，海寇林道干掠近海郡县，都督俞大猷征之，追至澎湖；道干遁入台湾。天启元年，闽人颜思齐引日本国人据其地；久之，为红毛荷兰夷人所夺。光绪二十一年（1895），为日占，府废之。
本朝顺治十八年 ，海寇郑成功逐荷兰夷据之，伪置承天府，名曰东都；设二县，曰天兴、万年。其子郑经（按府志，郑经一名锦）改东都曰东宁省，升二县为州。康熙二十二年讨平之，改置台湾府，属福建省，领县三。雍正元年，增置彰化县，领县四。光绪时辖：台湾（县治在今台湾省台中市中区）、彰化（县治在今台湾省彰化市）、云林（县治在今台湾省云林县）、苗栗（县治在今台湾省苗栗市府前路与大埔街交界处）共3县；埔里社（厅治在今台湾省南投县埔里镇）1散厅。 　
台湾县：附郭。东西距除澎湖及水程四更外，广五十里；南北距五十里。东至大山番界四十五里，西至鹿耳门海五里，南至凤山县界十里，北至嘉义县界四十里。本东番地，本朝顺治十八年，郑成功伪置天兴、万年二县，属承天府。其子郑经升二县为州。康熙二十三年，废二州，改置台湾县为府治。乾隆五十三年，平定台湾逆匪，钦颁御制纪事文三篇，并御制碑文，勒碑府城，垂示久远。
凤山县：在府南八十里。东西距五十五里，南北距二百七十五里。东至淡水溪大山番界二十五里，西至海三十里，南至沙马矶头海二百三十里，北至台湾县界四十五里。本东番地，本朝顺治十八年，郑成功据之，属万年州。康熙二十三年，分置凤山县，属台湾府。
嘉义县：在府北一百十七里。东西距五十一里。南北距二百五里。东至大山番界二十一里，西至海三十里，南至台湾县界七十七里，北至彰化县界一百二十八里。本东番地，本朝顺治十八年，郑成功据之，寻属天兴州。康熙二十三年，分置诸罗县，属台湾府。乾隆五十二年，以贼匪林爽文攻扰，时城内义民同官兵守御无虞，赐县名嘉义。
彰化县：在府北三百九十七里。东西距四十里，南北距七百七十里。东至大山番界二十里，西至鹿仔港海二十里，南至嘉义县治二百八十里，北至鸡笼城海六百八里。本东番地，本朝顺治十八年，郑成功据之，寻属天兴州。康熙二十三年，属诸罗县。雍正元年，分诸罗县北半线地置彰化县，属台湾府。
形势
屹峙海中，延袤二千余里，为东南屏障（台郡闻见录）。四面环海，崇山峻岭，横截其中（台郡图志）。背负崇冈，襟带列岛，浪峤南屏，鸡笼北卫（旧志）。澎湖为门户，鹿耳为咽喉（凤山县志）。七鲲身毗连环护，三茅港汇聚澄泓（客问）。
风俗
禾麻蔽野，庐舍依然；畜牧之饶，无异中土（台郡闻见录）。节候稍晚，夏乃澍雨，人始耕种，岁一收获，丰盈常足（同上）。地无木棉，兼民不知蚕，布帛多资于中土（同上）。尊敬长老，孤独废疾之人、则乡社人共哺之（同上）。民非土著，皆泉、漳、潮、惠之人，故习尚与内地无甚异（台湾县志）。俗尚华侈（同上），喜斗轻生（嘉义县志）。晚稻丰稔，资赡内地，所以户鲜盖藏（台海使槎录）。
城池
台湾府城：本朝雍正三年，建栅城，周十一里三百三十四步，门七。乾隆元年，易七门以石，雉堞钉铁皮，楼护女墙。五十三年，改筑土城，周二千五百二十丈，高一丈八尺；以西面滨海，按旧基收进一百五十余丈。台湾县附郭。城东门楼上，旧祀关帝。乾隆五十三年，台匪林爽文等滋事，官军渡海，咸睹神像，寻即蒇功；七月，奉旨重修，御书扁额曰“神威翊应”。
凤山县城：在兴隆庄龟山之麓。本朝康熙六十年，建土城，围以刺竹，周四里一百八十步，门四，有濠。乾隆五十三年，移建竹城于埤头，而于此地建龟山石卡，驻兵防守。嘉庆十二年，仍还旧治，改筑石城，周八百丈，高一丈八尺，建立炮台，门四，有楼。
嘉义县城：本朝康熙四十三年，建栅城。雍正元年，土筑，周四里一百五十步，门四，濠广三丈。五年，建城门楼十二年，于土城外环植刺竹。乾隆六十年重建，周七百四十四丈有奇，高一丈八尺。
彰化县城：本朝雍正十二年，环植刺竹，周四里一百十八步，门四。嘉庆十六年，甃以砖石，周一千二十八丈，高一丈八尺，并于城之四面及八卦山顶添设炮台五座。
澎湖厅城：在台湾县西澎湖大山屿西澳。本朝康熙五十六年建。
淡水厅城：在彰化县北竹堑。本朝雍正十一年，环植刺竹，周二里一百六十步，门四，有楼。
噶玛兰城：在淡水厅所辖三貂溪东五围。本朝嘉庆十六年，栽九芎树为城。东西南北相距各一百八十丈，周五百四十丈，门四，有楼。
学校
台湾府学：在府治西南。本朝康熙二十四年建，五十一年修。乾隆十四年重建。入学额数，闽籍二十一名，粤籍九名。
台湾县学：在县治东东安坊。本朝康熙二十三年建，四十二年修。雍正十二年、乾隆十四年重修。入学额数十三名。
凤山县学：在县治北门外。本朝康熙二十三年建，五十八年修。雍正七年、乾隆二年、十七年重修。入学额数十三名。
嘉义县学：在县治西门外，旧在西门内。本朝康熙四十五年建，乾隆十八年移建今所。入学额数十三名。
彰化县学：在县治东北。本朝雍正四年建，乾隆十七年修，二十四年重修。入学额数十三名。
淡水厅学：在厅城东门内。本朝嘉庆二十三年建。入学额数六名。
海东书院：在府治西南，旧在府学西。本朝康熙五十九年建，乾隆三十年移建今所。
崇文书院：在府城内东安坊。本朝康熙四十三年建，乾隆二十四年重建。
南湖书院：在府城南。本朝乾隆三十年建。
玉峰书院：在嘉义县西门内旧学宫址。本朝乾隆二十四年建。
白沙书院：在彰化县学宫右。本朝乾隆十年建，二十四年修。
明志书院：在淡水厅城北兴直庄。本朝乾隆二十八年建。
户口
原额人丁一万八千八百二十七，今滋生男妇大小共一百七十八万六千八百八十三名口，计二十二万四千六百四十六户。
田赋
田园四万七千三百四十五甲八分有奇，又二千二十九顷八十八亩有奇，共额征粟一十八万八千四百八十四石二斗七合一勺。续报升课田园六百一十二甲一分三厘有奇，额征银三百八十三两九钱二分二厘。人丁饷税，额征银一万三千六百五十三两八厘。
山川
大目降山：在台湾县东五十里，土番所居。通志：山下有大目降溪，蜿蜒而下，过平坂，隶于番。其南曰柳仔林山，列阜如屏，延亘数里；其西北为马鞍山，自木冈西递众山，重叠不一，马鞍其尽处也。按舆图，台湾之东有大冈山，当即木冈及大目降山，字音讹异耳。又通志：自大目降山，历保大里东、保大里西，至新丰、永丰二里；又南抵崇德里，相距百里，其山崔嵬险阻，人迹不到，从无名号；以此知大冈山盖大山之统名也。
香洋仔山：在台湾县东南。通志：山在湖仔内山南，■〈山咅〉嵝络绎，拥起平畴。
角带围山：在台湾县东南二十六里。通志：在香洋仔山南，下有深坑仔红毛寮溪，过此曰冈山溪，为凤山县界。按旧志，小香洋山东为深坑仔，又西南为大香洋，溪流逶迤，山水幽胜，即指此山也。
猪母耳山：在台湾县东南五十八里。通志：下有鲫鱼潭、许宽溪、咬狗溪、石头坑，又有遥接其南者曰湖仔内山。
大冈山：在台湾县南八十余里。山顶险峻，上有巨冈，可望不可登。近凤山县之嘉祥里，亦曰江山，又曰碙山。其东南为小冈山，近凤山县之长治里。新志：大冈在北，小冈在南，两山相对峙；凡至台，舟过澎湖东吉澳，即见此山，与台湾猴洞诸山相界处也。以舆图考之，台湾有两大冈山：一在台湾东稍北，当即旧志大脚山，与新志大目降山也；一在县南，又南曰小冈山，与凤山县接界。
木冈山：在台湾县东北三十三里，与嘉义县相接，巍峨特耸，其顶常戴云雾，天气清明，始见山形，其峰上与天齐。通志：台湾之山，此最高大，为一府诸山之祖，亦县治之主山也。北至茑松溪，则为嘉义县界。山之南有番仔湖山，拔地而起，与木冈山势相联属。按舆图，台郡北自鸡笼山，南至沙马矶头，二千余里，东偏负山，西面临海，其山蜿蜒不断，总名大山，亦总呼为木冈山。
阿猴林山：在凤山县东，林木茂密，渐入番界。
赤山：在凤山县东十里。上有汤池。旧志：去府一百四十里。通志：陂阤平衍，时有火出其上。由此而南，悉属番社。又凤弹山东北一山，土色纯赤，亦曰赤山。
观音山：在凤山县东南十五里。旧志：有水西流，入小冈山水。通志：在阿猴林西北，起伏盘曲，中峰屹立，若菩萨端坐，众小峰拱峙于侧，故名。又七星山，联络观音山之北，七峰皆戴石如星。
傀儡山：在凤山县东南六十里，土番所居，呼为“加唠”。通志：在县治东，冲霄耸起，常带云雾。舟行至澎湖，天气晴霁，即见此山。重冈复岫，皆人迹所不到。总呼为傀儡山。野番出没于此。其分支为北叶山，自是而南为蜈蜞岭。其左为琅峤山，又南而直抵于波涛中者为沙马矶。自矶回转而东，有两峰并峙，高出天表，为纲卒山、老佛山。由二山络绎而北，累累不绝，又有朝华离山、大柴高山、霄马于山、大乌万山，皆背立傀儡山之后，俯临海中。
毘南谧山：在凤山县东南二百二十里，亦曰卑南觅山。旧志：山连延高峻，上多松杉，人迹不至。夜望之，有光如火。又金山，在县东境外多罗满港内，相传产金。又大女觅山，有芋叶大如屋，土番珍之。
沙马矶头山：在凤山县东南二百三十里海滨。其南有仙人棋盘石，亦曰仙人山。旧志：山形如城，下可泊舟；水退时，有礁状如马。通志：吕宋船往来，皆以此为指南。
凤山：在凤山县南三十里，形若飞凤，县以此得名。旧志：上多巨石，嵚崎玲珑。通志：旁有二小峰如翅。又东北有数小峰如卵，曰凤弹山；西南山冈曰凤鼻山，邑治之对山也。
虎仔山：在凤山县西南七里滨海，亦曰打鼓山，俗呼为打狗山。旧志：北去府治百里，下为打狗仔港，冬产青鱼。通志：山特峙海滨，旧有番人居之。明嘉靖间，流寇林道干为俞大猷所逐，遁入于此；后从海道逃入占城，其遗种尚有存者。今水师营垒尚在。由此山蜿蜒而下，势若长蛇，为蛇山，在邑治右。又旗后山，在打鼓山西南临海上，为渔人采捕处。其参差隔海，列于打鼓左右者，西有石佛，石佛北有石塔，南有凉伞礁，皆屹立海中；舟人经此，必鸣金焚纸，以祭海神。
七鲲身山：在凤山县西北。通志：自打鼓山穿田过港，逶迤六十余里，平地中结为七峰，如鲲鱼鼓浪。其山无石，皆沙土，上多杂木，苍翠可观。
半屏山：在凤山县北七里。通志：自台湾县大小冈山迤逦而南，近附于县治者，为半屏山，形如画屏，故名。莲花潭直过其下，悬岩陡立，又呼为半崩山。又县左有龟山，近接半屏山，中多乔木，繁阴密荫，望之蔚然深秀。又漯底山，在半屏山西北，平原中一邱浮出，其顶宽平，上有小窍出水，若无底然。
滚水山：在凤山县东北。旧志：在冈山南二十余里，下有汤泉，广五十余亩，泉源沸突，微有硫气；流潴为潭，周数十里，有山环障，中起三洲，古木森列。居民决水灌田，饶沃数千顷。通志：有大小滚水二山，相距十里许，上有浊泥水滚出。
火山：在嘉义县东二十五里玉案山东稍南。通志：山多石，石隙泉涌，常有火出水中。
大武峦山：在嘉义县东南。通志：由彰化县大遁山，南奔七百余里，山脉停驻，挺为是山，特立圆秀可爱，县治之主山也。又牛朝山，在县西北十里。通志：由大武峦迤逦而西二十余里，横冈如带，近贴县治之背，复自右旋左，尾一小山，逆列水口，为邑治锁钥。按大武峦即诸罗山。旧志：山在县东，地最肥饶，县治其麓，多熊豕獐鹿，县之得名以此。
玉山：在嘉义县东南大武峦山之后。色白如银，北与彰化县之水沙连内山接。通志：三峰并立，高出群山，为大武峦后障，终岁云封其顶，惟冬日晴明可见，顷刻烟雾复合矣。
多侣居山：在嘉义县东南。旧志：在天兴州东北百余里，山极高峻，盛夏雪消，流成瀑布。
阿里山：在嘉义县东南。通志：山极辽阔，内有八社；又东南为大龟佛山，同为邑治左肩；又东为肚武膋山，为番米基山。
马椆山：在嘉义县东南二十里。通志：自半月岭而南，又西转为关仔岭，山径仄如天险，下有汉人耕种其中；相近有粪箕湖山。又小龟佛山在粪箕湖西南，下有古树高数丈，相传有神附焉，居民皆徙数里外。东南为赤山，土色皆赤。按此与旧志龟佛山异；旧志谓山东临中港者，今为彰化县山。
玉案山：在嘉义县东南三十里。通志：山自东而折于南，居邑左臂，为学宫对山，旧名玉枕。又嵌头山在玉案山东北，其西南为笔架山。又有翁上天山，如老翁扶杖欲行状。又西为半月岭。
大武垄山：在嘉义县东南六十里。通志：山绕玉案山后，与学宫遥对。又西北为五步练山，峭险不容足。相并为消离山，其支峰联络于南为鹿驭山、东西烟山、虎头山、内茄拔山、琅包山，下有旷埔，汉人多耕种其中。
南马仙山：在嘉义县南。通志：山势腾空卓立。其南为乌山，西南为芋匏山、罗汉门山、猴洞山，山有大石洞，洞外旧属台湾县，雍正三年，割东南界至罗汉门归诸罗县，以分水岭为界。
大福兴山：在嘉义县东北。通志：一名大目根山，与覆釜金山同为县治右肩。又东为枋仔岸山、鹿楮山、打利山、鹿仔埔山，则为邑右之外辅。
叶仔林山：在嘉义县东北七十里。通志：与大武峦山相接，自东旋北，居嘉义县右臂。稍北为鼎盖梁山，为梅仔坑山，又北为尖山、子山，又北为奇泠岸山，又北为彰化县界。
寮望山：在彰化县，其麓旧为半线营，今为县治。通志：山北为猫罗社，东南为猫罗山。按旧志有打猫山，在嘉义县东北百余里，多巨木鸟兽，当即猫罗山也。
半线山：在彰化县东。旧志：在废半线司东，美田畴，利畜牧，产樟栗可造舟楫；明末海寇林道干窜此。
大武郡山：在彰化县东南四十里。通志：去大鸡笼七百余里，在虎尾溪之北。山之西南，有大武郡社，社东为南投山；有社二：溪南曰南投社，溪北曰北投社。又有阿拔泉山、竹脚寮山，内有林冀埔，汉人耕种其中。上有九十九尖峰，玉笋排簇天际，下为大吼山、栲栳山。又东北为水沙连内山，南与嘉义县之玉山相接。又西隔一溪，为扑仔篱山。
牛相触山：在彰化县东南六十五里。通志：南北两峰，如牛奋角相触，中隔小溪。溪南为嘉义县斗六门界，溪北为县之大武郡山界。
倒旗山：在彰化县北。通志：山形如旗。由宛里山而北，渐逼于海，小峰错落，与倒旗相连者为礁荖叭山。
岸里山：在彰化县北。通志：山深险，其东北即南日山、猫盂山。
大肚山：在彰化县北。旧志：在废半线司北。山形圆耸，下有大肚溪。通志：与寮望山对峙。山后为猫雾拺社，其北为沙辘山、铁砧山、宛里山。
南嵌山：在彰化县北南嵌社，东为太平山、猫里山、椰里历山、交眉山。
南山：在彰化县北竹堑社之南。通志：相近为小凤山，与眩眩山形势相属，下为竹堑埔，汉人耕种其中。东为佑武乃山，极高大，与合欢大山障蔽南日诸山之后，遥接干豆门诸社及查内山。按府志，干豆门作关渡门。
大遯山：在彰化县北。通志：由小鸡笼蜿蜒而南，矗起屼立于淡水港之东北，即奇独龟仑山也；烟霏雾霭，峰峦不可枚举。
圭州山：在彰化县北大遁山之南。旧志：在海滨淡水城东。
硫黄山：在彰化县北，近淡水城。旧志：山下常有火光，日照之，气能伤人，土可煎硫，一名磺山。通志：山在大遁山东，内有鸡柔山，外为北投社，西极港口，循港逆折而东为干豆门。
八里坌山：在彰化县北淡水城西。旧志：上有古铁猎，触之则病。通志：自干豆门穿港而西，山势雄伟，杰出于淡水港之东南。
大鸡笼山：在彰化县北海中鸡笼城之南。旧志：下有港甚宽广，可容巨舟数十。红毛尝筑城于此。山在港东，一望巍然，为全台祖山，凡往来日本洋船，皆以此山为指南。其西有金包里山，山背有二石对峙，曰旗杆石。又西有小鸡笼山，亦曰鼻头山，峻峙海滨，有石中空，曰石门。
山朝山：在彰化县东北。通志：自大鸡笼分支，东渡八尺门港，双峰遥峙，高不可极。山南为生番三十六社，居噶玛兰地，人迹罕到。其南为买猪末山。两山相去百余里。又南为哆罗满社山，东南为噶玛兰山。又南为黑沙晃山，为崇爻山，二山皆极高大，内有生番十社，亦人迹所不到。又南袤接凤山县之毗南谧山界。噶玛兰，旧作蛤仔滩，今改。
澎湖岛：在台湾县西大海中，西与泉州金门相望。唐施肩吾有澎湖诗。宋时琉球国在泉州之东，有海岛曰澎湖，烟火相望。元史：漳、泉、兴、福四州界内，澎湖诸岛与琉球相对，水至澎湖渐低，近琉球则谓之“落漈”，其水趋下不同，最为险迅。至元二十八年，闽人吴志斗言，欲伐琉球，宜就澎湖发船。明年，自汀州渡海伐之，不克，还驻澎湖。旧志：山形平衍，东西约五十里，南北约二十里，周围小屿颇多。自泉州府城东出海，三日可至。至元末置巡司于此。明洪武二十年，尽徙屿民，废巡司而墟其地。嘉靖中，海寇曾壹本、林凤等据为巢穴。万历二十年，以倭犯朝鲜，增设戍兵。三十七年，红夷一舟阑入澎湖，久之乃去。天启二年，有高文律者，乘戍卒单弱，以十余船突据澎岛，遂因山为城，环海为池，肆毒于漳、泉沿海之地，要求互市。巡抚南居益遣兵分三路进剿，大破其兵，乃复澎湖。议于稳澳山开筑城基，东西南各留一门，北设炮台。本朝顺治中，郑成功保据厦门，兼有澎湖。后取台湾，倚为重镇。设安抚司，领巨舰二百，精兵二万拒守。康熙二十二年，施琅帅舟师南征，抵八罩水，进攻澎湖，因风纵火克之。通志：澎湖岛，古称三十六屿，泛若水中之凫，下有三十澳。其最大而居中者曰大山屿，纵横各三十余里。屿之东偏日香炉屿，西偏曰雁净屿，曰沙墩屿，北偏曰奎壁屿。山外曰锭钩屿，产紫菜，曰鸡肾屿，曰员背屿。又北曰鸣屿，曰白沙屿。最北曰屈爪屿、吉贝屿。其最西有目屿。屿之东有姑婆屿、铁砧屿、土地公屿、金山屿、空壳屿。而正西为西屿、丁字门屿。稍北为镇海屿。东则大仓屿。西屿之后，有四角屿、鸡笼屿、桶盘屿、虎井屿。转而南，有花屿、草屿、大猫屿、小猫屿、南屿、头巾屿、八罩屿；屿周三里余，居民稠密。北为狗沙屿，相对为将军屿。稍西为岑圭屿，后为船帆屿、后埭屿。其南曰东屿平，曰西屿平，二屿居南屿之东，而平分一水，故名。其下流曰味银屿，曰钟仔屿。又东曰东吉屿，曰西吉屿，参其中曰锄头增屿。渡海者必由二吉以入，盖入台之指南也。总计屿实四十有五云。按奎壁屿，旧志作龟壁山。员背，府志作员贝，亦称湾贝。
小琉球屿：在凤山县南一百里下淡水南大海中。旧志：屿周二十余里。通志：突起一峰，盘郁苍翠，中无人居，多产椰子竹木，下多巉岩巨石，大舟湾泊甚难，盖凤山县之水口也。
浪峤南屿：在凤山县南二百四十里，一名琅峤山。旧志：自沙马矶头，一潮水可至，远视微茫，舟人罕至，土番所居，地宜羊，去下淡水三百余里，多瘴气。
南谧东屿：在凤山县南二百二十余里海中，去南谧三里许，为一方之蔽。土番至彼，见水中有果稻流出，而无从迹也。
北澎湖屿：在彰化县极北鸡笼城东北大海中。旧志：屿低平宽广，周约二十余里，其旁多溜，舟人惮之。
海：环台湾府境皆海
旧志：舟人渡洋，不辨里程，一日夜以十更为率。自鸡笼淡水舟行至福州港口五更，自台湾港至澎湖四更，自澎湖至泉州金门所七更；东北至日本国七十二更，南至吕宋国六十更，东南至大港二十二更，西南至南澳七更；皆就顺风而言。又自鸡笼而东南，约三更以外，便为下溜，舟不可至。通志：海居极东，月常早上，故潮水长退，视同、厦亦较早焉。初一、十六，潮满巳、亥，而竭于寅、申；初八、二十三，潮满寅、申，而竭于巳、亥。然南北亦有不同。从半线以下，潮流过北，汐流过南，与澎湖同；半线以上，潮流过南，汐流过北矣。海多飓风，最甚为台。土番有识台草，草生无节，则周岁无台，一节则台一次，多亦如之，无不验。
台江：在台湾县西门外大海。由鹿耳门入，各山溪之水汇聚于此。南至七鲲身，北至萧垄茅港尾。
冈山溪：在台湾县东南三十里，源出大冈山。红毛寮溪在县东三十里，源出深沟。二赞行溪在县南二十里，合冈山、红毛寮二溪，由喜树港入海，为台、凤分界处，溪北属台湾，溪南属凤山。
茑松溪：在台湾县北十里。上源有二：北源出县东北湖仔内山，曰咬狗溪，西南流；南源出县东柳仔林山，西流曰大目降溪，过大目降庄，北与咬狗溪合；经鲫鱼潭，又西经府城北，为茑松溪，又西入于海，亦曰大目溪。又县东三十里为卓猴溪，源出卓猴后山，合洋子港；县东十五里为许宽溪，流入鲫鱼潭；俱会于茑松溪。
下淡水溪：在凤山县东南三十里。旧志：自淡水社西流入海，旁多水田，利畜牧，亦名下湛溪。通志：源出东北大山，受巴六溪之水，西出而为西溪，又与赤山仔所受众流之冷水坑合，入于海。
力力溪：在凤山县西六十里淡水溪南。源出大山中，西南流经力力社北，又西南入海。
放■〈纟索〉溪：在凤山县西七十里力力溪南。源出大山中，北源曰中溪，南源曰毕乡溪，合而西南流，经放■〈纟索〉社北，又西南至鳖兴港，入于海。
浊水溪：在凤山县北三十里。通志：源出大滚水山，水流极浊，南合小冈山之水，会弥陀港，入于海。
八掌溪：在嘉义县南二十里。通志：源发玉山，过枋仔岸山、阿里山、牛朝山之西南，至白须公潭，过小龟佛山，西至青峰阙入海。
急水溪：在嘉义县南三十里。通志作嘓溪，源出大武垄山十八重溪，合哆啰嘓社北九重溪水，过双溪口，西南为急水溪，下急水渡，西汇于蚊港入海。
湾里溪：在嘉义县南七十里。源发县东南大山，西流过湾里铺北，又西至新港口入海，稍北有麻豆溪，西流入海。
牛朝溪：在嘉义县西五里。通志：源发大武峦山，出大福兴山、牛朝山之北，西过北新庄，至槺榔庄，为龟仔港入海。
山迭溪：在嘉义县北二十里。通志：在牛朝溪北，发源阿里山，西流至双溪口，北会石龟溪，又西流至笨港入海。石龟溪发源奇泠岸山，西流南与山迭溪合。按府志作三迭溪。
虎尾溪：在嘉义县北六十五里彰化县南。二县以溪为界。过此而北，人烟渐少。旧志：源出大山中，从柴里斗六门社流出，截溪分流而北，经东螺社南，折而西南流，复合为一，西入于海。通志：虎尾溪源发于水沙连内山麓，西流过牛相触山，北分于东螺，又南会嘉义县阿拔泉溪之水为西螺，又西至台仔挖入于海。东螺溪分自虎尾溪北，折而西流，汇于海丰港入海。
大武郡溪：在彰化县南。通志：源出大武郡山，西流至鹿仔港入海。
大肚溪：在彰化县北十里。旧志：源出大山中，西流经大肚社南，又西入海。通志：溪阔水险，源发于南投山，过北投猫罗社北，合水沙连九十九尖之流，西过阿束社北为草港，入于海。
大甲溪：在彰化县北四十里。旧志：源出大山中，流经大甲社南，又西入海。溪中多石艰于行涉。通志：溪面甚阔，源发于岸里内山，西流，南分为牛骂溪、崩山溪，西入海。
大安溪：在彰化县北。通志：险如大甲，溪面较狭。发源于水沙连内山，西流过岸里、南日二山，支分于南日山之后，曰房里溪，分于铁砧山之北，曰猫盂溪，西汇于双寮海口入海。
吞霄溪：在彰化县北，发源于南日山，西流至倒旗山前，入于海。
后垄溪：在彰化县北。发源于猫里山，西流至后垄港入海。
中港溪：在彰化县后垄溪之北。源发于合欢大山，西流至中港社西入海。
竹堑溪：在彰化县中港溪之北。源出大山中，西流经竹堑社北，又西入海。
凤山溪：在彰化县竹堑溪之北。通志：源发查内山，西流至小凤山埔入于海。
南北大溪：在彰化县东北。俱发源大山中，西流入海。
南嵌溪：在彰化县北大溪之北。西流经南嵌社南，折而北，与社北之水会，西北流入海。
长豆溪：在彰化县东北。通志：源发八里坌山南，西流入于海。
上淡水溪：在彰化县东北上淡城西。旧志：源出东北界大山中，深十余寻，缘岸皆古梅，舟行数日不穷；中产红心鱼，长竟丈。其水西流北折，会巴浪泉水，北入于海。
通志：八里坌山之北，为淡水港海口，至干豆门水程十里，内有大澳，分为二港，可泊大艘数百。
磺溪：在彰化县东北。通志：源出磺山，西流出干豆门入海。东北即鸡笼港。
马沙港：在台湾县西南。旧志：西通大海，北接台湾南岸，即安平镇城，亦名马沙沟。新志：安平镇港潮汐，与鹿耳门七鲲身相连，宽衍可泊千艘。又北线尾在鹿耳门南，有柴头港，红毛时水甚深，夹板船可入，今淤浅。
大圆港：在台湾县西海港。自鹿耳门以内，周环皆堤，海舟聚泊；后红毛建城如台，因亦谓港为台湾。
网港：在台湾县西北废天兴州北。旧志：渔人恒取鱼于此。
新港：在台湾县北十五里。源出木冈山，西流至洲仔尾入海。港南为台湾县界，港北为嘉义县界。
鳖兴港：在凤山县东六十里，放■〈纟索〉溪西入海处。
打鼓仔港：在凤山县西南七里。通志：港口有巨石，劈分水门，水分两条：南入为前镇港，又入为凤山港，至凤山庄；北入为硫磺港，至兴隆庄。
蛲港：在凤山县西北十五里。旧志：上源自小冈山西流会观音山，又西经县西北维新里入海，可泊小舟。新志：蛲港系台湾辖，其南为竹仔港，又南为弥陀港，即小冈山水及浊水入海处，又南为万丹港。
蚊港：在嘉义县西南六十里。源出县东大山中，曰急水溪，西流经铁线桥，又西入海。其北有八掌溪，亦自大山西流经县南，又西入海，是为蚊仔港。其南为茅港、尾港，又西南为麻豆港。按旧志，蚊港在县西北，上流为石龟、山迭二溪，至县北合八掌、牛朝溪诸水入海，俱误。
龟仔港：在嘉义县西南六十里，为牛朝溪西入海之口。
笨港：在嘉义县西北，上流石龟溪、山迭溪二水合而西入海。
海丰港：在彰化县西南六十里海■〈氵义〉，与嘉义县西北接界。
鹿仔港：在彰化县西十五里。港口有水栅，可容六、七十人。按舆图，彰化县海港极多，循海丰而北为三林港，又北为鹿仔港，又北为草港，又北为大甲港，又北为双寮海口，即房里溪、猫盂溪入海处，又北为后垄港，又北为中港，又北为竹堑港，又北为凤山港，又北为南北大溪港，又北为南嵌港，又北为淡水港，又东北为鸡笼港，又东为八尺门港，又东南为噶玛兰港。
茫丹湖：在凤山县北半屏山西，西通大海。
甘棠潭：在台湾县东保大东里，居民潴水灌田。又有无源潭，在县东南永丰里。承天、鸳鸯、水漆三潭，俱在县南文贤里。
鲫遶潭：在台湾县东北十里，俗名东湖。旧志：周五里许，多鱼，一名鲫仔潭。其水北流达县北，会茑松溪水，西入海。又凤山县亦有鲫鱼潭，在县西北维新里，阔百余丈。
草潭：在凤山县东北观音山庄，灌溉甚广。又县境有风柜、莲花、金荆、三镇、龙须等潭。
鬼面潭：在彰化县北大山中。旧志：潭，夏秋溢，冬春竭，有鱼虾之利。
深沟：在台湾县东四十里，俗名深坑仔，源出角带围内山，流入二赞行溪。
月眉池：在台湾县南文贤里，形如半月。
莲花池：在彰化县北大山中。池内有屿，土番居此者，浸版为田，种禾甚美。
汤泉：在凤山县。有二：一在下淡水社，源出赤山；一在大滚水社。泉俱温，故名。又嘉义县东北有温泉，泉上气蒸如沸。
龙目井：在凤山县阿猴林内竹仔寮。两井相连，状如龙目。相传沈痾者饮其水即愈。又淡水厅大鸡笼山麓，亦有龙目井，下临大海，四周斥卤，泉涌如珠，濆地而起，味独甘冽。
红毛井：在嘉义县署左。其水甘冽，荷兰所凿，故名。
·
古迹
赤嵌城：在台湾县南。明嘉靖四十二年，流寇林道干据为巢穴，名北港。既而倭寇扰闽，退屯于此。万历末，红夷荷兰国欲据澎湖，寻徙北港，因招集人民商贾为窟穴。崇祯八年，红夷始筑赤嵌城。本朝顺治十八年，郑成功与倭使何斌通谋，破逐红夷，取其地建为承天府。康熙二十二年，郑克塽降，改设台湾府，寻移治永康里，即今府治。旧志：红夷所筑赤嵌城，方圆仅半里许，上构重楼，以为居室。府志：赤嵌楼在镇北坊，又名红毛楼，今渐圯。
台湾故城：在台湾县西南二十里。明崇祯八年，荷兰夷筑。方圆一里。右凭鹿耳，左面海洋。并设市城外，以通漳、泉商贾。后郑成功居此，更名安平镇。府志：红毛城在安平镇，亦名安平城，又名赤嵌城。荷兰于一鲲身顶筑小城，又筑外城绕其麓。城垣迭砖凡三层。下一层入地丈余而空其中，雉堞俱钉以铁，广二百七十七丈六尺，高三丈有奇，女墙更寮，与内城相联缀，瞭亭螺梯，风洞机井，鬼工奇绝。本朝康熙五十七年修。
凤山故城：在凤山县埤头。本朝乾隆五十三年移建，用刺竹围插。嘉庆十二年，仍复兴隆庄龟山旧城，以兴隆司巡检及旧城把总驻此。
淡水故城：在彰化县北淡水八里坌山北麓，红毛番筑。本朝雍正二年，设门四。今为沪尾营水师分驻之所。城仅十数围，多坍塌。
澎湖暗澳城：在台湾县西澎湖。明嘉靖间，林道干为乱，都督俞大猷追之，道干遁入台湾，大猷因驻师澎湖，筑城于暗澳以守。今故址尚存。
万年废州：在台湾县东南二十里二赞行。本朝康熙元年，郑成功置万年县。郑经升为州。二十二年废。
天兴废州：在台湾县东北四十里新港。本朝康熙元年，郑成功置天兴县，属承天府。郑经升为州。二十二年废。
废鸡笼安抚司：在彰化县极北海中。明永乐时，中官郑和奉节招抚，尝三泊鸡笼、淡水。后荷兰夷据之，筑鸡笼城。本朝康熙元年，郑成功置安抚司。二十二年废。今置兵戍守。
废淡水安抚司：在彰化县北，有城，亦荷兰夷筑。本朝康熙元年，郑成功置淡水安抚司。二十二年废。
废半线安抚司：今彰化县治。本朝康熙元年，郑成功置半线安抚司。二十二年废。
察院旧衙：在府治东南。本朝康熙六十一年设巡台御史驻此。乾隆五十二年裁。
梦蝶园：在台湾县小南门外。明季，龙溪举人李茂春遯迹至台，构亭永康里，因以名园。今为法华寺。
檨林：在台湾县西南，今为施襄壮侯祠。
忠义亭：在凤山县港西里西势庄。本朝康熙六十年，总督觉罗满保为粤庄义民建。雍正十一年修。
望海亭：在淡水厅营盘后山之畔，海市万状，悉人望中。
秀峰塔：在府治西南学宫之巽方，高五丈有奇，周六丈，凡五级四门。本朝乾隆六年建，今废。
·关隘
北关：在噶玛兰硬枋。高山险峻，大石鳞列，为厅咽喉。本朝嘉庆十五年设外委驻防。
鹿耳门：在台湾县西三十里。旧志：为台湾出入咽喉。两岸皆筑炮台。水流峡中，委折回旋而入。中有海翁崛，多浮沙，水浅风急，则深浅顿易，最为险要。门内水面宽展，可泊千艘，即大圆港也。今有水师戍守。又县西北有大目港，亦为要地。通志：鹿耳门在台湾港口，形如鹿耳，港甚隘，下有隐石，行船者以浮木植标识之。
斗六门：在嘉义县北四十里，去竹脚寮二十余里，为生番隘口。本朝乾隆二十六年，移台湾县新港巡司驻此。五十三年，改设县丞。
罗汉门巡司：在台湾县西南六十五里，为台湾、凤山、嘉义三县之总路。本朝雍正九年，设县丞驻此。乾隆五十四年，改设巡司，驻湾崎。嘉庆十五年，移驻番薯寮。
下淡水巡司：在凤山县埤头。本朝康熙二十三年，置于下淡水东港。五十一年，移驻赤山之巅，寻移大昆山麓。乾隆五十三年，移驻兴隆庄。嘉庆十二年，移驻今所。
大武垄巡司：在嘉义县东南六十五里。本朝乾隆五十三年，移斗六门巡司驻此。
佳里兴巡司：在嘉义县西南四十里盐水港。本朝康熙二十二年，置巡司于县治右。六十一年，移驻县西北笨港。雍正九年，复移驻此。
猫雾拺巡司：在彰化县北二十里。本朝雍正九年设。
竹堑巡司：在淡水厅城内。本朝雍正九年设。又厅北旧有八里坌巡司，亦于是年设。乾隆三十二年，移驻新庄。五十四年裁。
大甲溪巡司：在淡水厅南一百二十里，旧为彰化县鹿仔港巡司。本朝雍正九年设。嘉庆二十年，以竹堑至大甲溪一带各口岸海禁紧要，移驻于此，改今名。
罗东巡司：在噶玛兰，距厅城三十二里。本朝嘉庆十五年设。
南路营：在凤山县西龟山下，设参将驻守。
又胜、永胜二寨：在台湾县北登台、新庄二处。本朝乾隆三年，以其为生熟番往来要区，设立二寨，拨乡勇三十名巡防。又柳树南庄口，另立营盘，拨猫雾拺、彰化泛兵各五十名驻防。
旧社：在台湾县东新丰里。又中港冈，在县东南长兴里。俱有营兵分防。
上淡水社：在凤山县南。旧志：赤山南至上淡水社八十里，又二十里至下淡水社，又十五里至力力社，又十五里至茄藤社，又六十里至放藤社，又八十里至茄洛堂，又一百二十里至浪峤。峤内俱深山大林，土番或攀萝扪葛而出，不通人行。
麻豆社：在嘉义县南。旧志：自台湾县新港北五十里至麻豆社，又九十里至诸罗山，又一百里至他里雾，又一百二十里至大武郡，又六十里至半线，又一百十里至水里社，又三百里至大甲社，又一百四十里至房里社，又一百三十里至吞霄社，又一百三十里至后垄社，又二十里至新港仔，又四十里至中港社，又一百里至竹堑社，又二十里至眩眩社，又二百里至南嵌社，又八十里至八里坌社，又过江十五里至淡水城，又三十里至奇独龟仑，又六十里至内圭州社，又六十里至大屯社，又四十里至小鸡笼，又超石一百五十里至金包里外社，又十里至内社，又超大石二百里至鸡笼头，又逾大江二十里至鸡笼城。城屼悬海中，旁无港澳可泊，夏天风静，水程东行四日，可至噶玛兰。计府治至鸡笼，共二千三百一十里。
津梁
大枋桥：在台湾县东安坊。本朝康熙二十三年重建，三十三年修，乾隆十年重修。又有德庆桥，乾隆十六年建。
蓬溪桥：在台湾县东十五里永康里。本朝乾隆十八年建。
砖仔桥：在台湾县西定坊。明末，荷兰所建。
安澜桥：在台湾县西门外。本朝康熙五十九年重建。
德安桥：在台湾县。本朝乾隆十二年建，三十二年重建。又有塭岸桥，亦三十一年建。
坑仔口桥：在凤山县东南五十里下淡水社。本朝康熙年间建。
二赞行桥：在凤山县北二赞行溪上。本朝康熙三十一年建。
铁线桥：在嘉义县南急水溪上。又下流有茅港尾桥。俱本朝乾隆二十七年重建。
湾港渡：在嘉义县西南木栅保海■〈氵义〉。本朝康熙三十五年设。
虎尾溪渡：在彰化县南，与嘉义县交界，有中下二渡。
堤堰
新港西陂：在台湾县新化里。又有新港东陂，在新港社。
公爷陂：在台湾县新丰里。
眠牛湖陂：在凤山县观音山官庄。大小两陂相毗，溉田千余亩。又观音山有许公陂、盐埕陂、角宿陂、石壁陂、面前埔陂。
赤山陂：在凤县赤山庄，周百余丈，注水灌田。
诸罗山大陂：在嘉义县，一名柴头港陂，源出八掌溪，长二十余里。
北香湖陂：在嘉义县北一里，泉深地广，盘曲三、四里，大旱不涸。本朝康熙三十四年筑。
马龙潭陂：在彰化县猫雾拺。潭有泉源，复合内山之流，长二十余里，灌田甚广。本朝康熙五十六年筑。
大突圳：在彰化县二林保。本朝乾隆七年浚筑。
埔盐圳：在彰化县东螺保。本朝乾隆八年浚筑。
龟山圳：在彰化县猫雾拺西保。又万斗六圳，在半线保；深耕仔圳，在深耕保；俱本朝乾隆十三年浚筑。
陵墓
（明）
五妃墓：在台湾县仁和里。五妃曰袁氏、王氏、秀姑、梅姐、荷姐，皆长阳王之姬媵也。墓前有碑曰：“从死五妃墓”。本朝乾隆十一年修墓立碑。
长阳王术桂墓：在凤山县维新里竹扈。
·祠庙
朱文公祠：在府学左。本朝康熙五十一年建。
功臣生祠：在府治御碑亭后。本朝乾隆五十三年，平定逆匪林爽文后奉旨建，祀领兵大臣福康安、海兰察、鄂辉、普尔普、舒亮及守土大员李侍尧、徐嗣曾等七人。御制功臣生祠志事诗一首缮写清汉字勒石。
五忠祠：在台湾县安平镇水师协署之左。本朝雍正五年建，祀水师副将许云、游击游崇功、千总赵奇奉、林文煌、把总李茂吉。
八蜡祠：在凤山县兴隆庄龟山之阴。本朝康熙四十五年建。
天后庙：在台湾县西定坊，本朝康熙二十三年建。一在县西澎湖妈祖澳，本朝康熙二十二年，大兵克澎湖，靖海将军施琅入庙，见神像衣湿，知为神助，事闻，遣官致祭。一在凤山县兴隆庄，本朝康熙二十二年奉旨建。又嘉义、彰化、淡水各厅县皆有庙。
吴真人庙：在台湾县西定坊，祀宋封英惠侯吴本。又澎湖奎壁屿及凤山、嘉义二县皆有庙。
田祖庙：在台湾县镇北坊，本朝康熙五十五年建。又广储西里、保大东里亦有庙。
将军庙：在台湾县澎湖将军澳。澎湖旧祀其神，因以名澳。
元帅庙：在嘉义县治东，祀唐张巡，本朝康熙二十八年建。一在凤山县观音山。
忠烈庙：在嘉义县西门内玉峰书院之左，本朝乾隆二十五年建，祀北路参将罗万仓及妾蒋氏。
水仙宫：在台湾县西定港口。一在安干镇渡口。一在澎湖。又嘉义县笨港亦有宫。
寺观
海会寺：在台湾县治北五里，亦名开元寺。本郑成功北园别馆，本朝康熙二十九年改建。
竹溪寺：在台湾县治东南二里，本朝康熙二十二年建；林木苍郁，溪涧纡回，游人多集于此。董天工见闻录：寺旁门榜曰“小西天”。
黄蘗寺：在台湾县北门外，本朝康熙二十七年建，寻毁，三十二年重建。
诸福寺：在嘉义县西门外，本朝康熙四十六年建。
南浦寺：在嘉义县南门外，本朝雍正五年建，乾隆十一年修；绿野青畴，烟光在目，附郭一佳胜也。
龙湖岩院：在嘉义县赤山庄，环岩幽邃，前有潭名龙湖，中多荷花，左右列树桃梅桧柳，远山浮空，宛入图画。
碧山岩院：在彰化县东南二十里半线保，本朝乾隆十七年建；岩有树木，山水萦环映带，颇饶游观。
虎山岩院：在彰化县南燕雾保，本朝乾隆十二年建；左右依山，环抱茂林修竹，翠巘丹崖，游览之胜，与碧山岩等。
流寓
（本朝）
寿同春：诸暨人。乾隆五十一年，林爽文倡乱，淡水同知程峻被害，同春时为幕友，年七十余，同官兵恢复竹堑城。五十二年，带领义民进剿，遇伏被擒，百方胁诱不屈，贼支解之。事闻，予知县职衔。
李乔基：嘉应人。林爽文之乱，乔基在彰化，首先倡义，招募民番，分拨义勇，协守鹿仔港，杀贼甚多。五十二年，督义民攻大里杙，被擒迫降，不屈，磔死。事闻，予知县职衔。
列女
（本朝）
洪之廷妻张氏：台湾人。年十八，归之廷，生一女。之廷死，氏勤纺织，以养舅姑，苦节四十年。
辜纯汤妻林氏：台湾人。纯汤卒时，氏年二十，无子，抚其媵所生二子成立。同邑杨茂仁妻余氏、郑斌升妻陈氏，俱夫亡守节。
郑克■〈臧上土下〉妻陈氏：台湾人。克■〈臧上土下〉，郑经养子也。经以伪监国印付克■〈臧上土下〉。经死，诸子囚克■〈臧上土下〉，夜遣人拉杀之。陈泣请于姑曰：“昔为箕帚妇，今为罪人孥，愿出居柩旁，俟亡夫百日后，即相从地下耳”；许之，乃旦暮哭奠如礼。既卒哭，自缢以殉。
傅璇妻黄氏：台湾人。康熙二十年，总督姚启圣将讨郑克塽，台人傅为霖谋举兵以应，事泄，为霖及其子璇均遇害。氏曰：“子死父，妻死夫，义也，敢逃义乎？”遂自缢。
沈瑞妻郑氏：台湾人，郑斌女而郑克塽之族妹也。瑞以傅为霖事连坐被囚，独遣氏归。氏请于父曰：“儿既适沈家矣，安可独生？”亦就拘。及瑞将死，使人来诀，氏对使自缢。
谢灿妻郑氏：漳州人，归台湾县民谢灿。灿远贾于外，病卒。讣闻，氏投缳死。
李宋妻赵氏：台湾人。归宋时，宋已病笃。氏衣不解带，服侍汤药。及宋卒，氏哀恸投环死。同邑曾国妻郭氏，年十八，国溺海死，郭自经以殉。
王寻妻阮氏：漳州人，归凤山王寻。寻卒，氏请于伯叔，为寻立嗣，殡毕，自经死。
欧预妻王氏：嘉义人，年二十适预。逾年，预卒，氏治丧尽礼。逾月，闭室自经。
陈越琪聘妻黄氏：台湾人，许聘未婚。越琪卒，氏自缢。康熙六十一年旌。同邑纪惠女，许聘吴氏子，亦未婚殉节。
袁氏女：台湾人，夫亡殉节，雍正年间旌。
吕氏女：台湾人，守正捐躯，乾隆十三年旌。
林妙妻侯氏：台湾人，夫亡守节。同邑陈振扬妻吴氏、侯孟富妻刘氏、沈耀汶妻萧氏，并乾隆年间旌。
李时灿妻王氏：凤山人，夫亡守节。同邑烈妇颜氏、赵越妻严氏，俱乾隆年间旌。
吴庆荣妻高氏：嘉义人，夫亡守节。同邑刘源由妻江氏、番民大治赋妻大南蛮、烈妇苏智妻林昭娘，俱乾隆年间旌。
汪刘氏、汪余氏：彰化人，姑妇二人素慈孝。雍正九年，大甲西番焚掠其乡，姑谓妇曰：“义不可辱，当各为计”，遂自刎。妇泣拜讫，番猝至，触垣死。同邑节妇翁昌龄妻林氏，俱乾隆年间旌。
刘满姑：湘潭人，台防同知刘亨基之女。乾隆五十一年，林爽文陷彰化城，亨基死之，满姑时年十七，奔投屋后水池，水浅不即死，号哭痛骂，贼割其口鼻，骂不绝声，遂遇害。五十三年旌，祀台湾烈女祠。又彰化县知县朱澜媳鲁氏、女群姑，仁和人，乾隆六十年贼匪滋事，不屈被戕，是年旌。
萧世华妻李氏：嘉义人，夫亡守节，嘉庆二十年旌。
杨振科妻郑氏：彰化人，夫亡守节。同邑林炽妻杨氏，俱嘉庆年间旌。
仙释
绛衣、缟衣仙：凤山有沙马矶，其顶常带云烟，非天朗气清不得见也。故老言顶上时有绛衣、缟衣二仙人对奕。今山上石棋盘、石凳犹存。
李茂春：龙溪人，明季至台，遁迹于禅，放浪山间，跣足岸帻，旁若无人，构茅亭曰“梦蝶处”，日讲佛经自娱，人称“李菩萨”。
土产
盐。
糖：有黑、白二种。
饲子饭鱼：通志：无细骨，可和饭以饲幼子。
鹿茸。
三友花：俗呼山茉莉，亦称番茉莉。
柑：府志：有仙柑、红柑、雪柑、卢柑、九头柑数种。
龙眼。
菠萝：府志：实生丛心，色黄，味甘酸，清芬袭人，叶攒簇如凤尾，其皮鳞起，一名黄梨。
檨：通志：红毛从日本移来之种，实如猪腰，五、六月盛熟，有香檨、木檨、肉檨三种。
椰。
槟榔。
波罗蜜：府志：荷兰国移来者，实生树干，大如斗，皮似如来顶，味甘如蜜。  波罗蜜
芋：府志：红者呼为槟榔红，白次之，大于内地数倍。
番薯：府志：明万历中得种外番。有文来薯，种出文来国，最美。一名地瓜。
旗军
隆庆志云：国初，泉、永二卫尺籍，有归附军，有投充军，有谪发军，有改调军，或为正管军，或为带管军，共万二千有奇，比制额过之。其训练，岁二月中旬至夏至止，七月中旬至冬至止。出海备倭，以中下班更迭。月支亦有定制：石二斗为军总旗，八斗为差操正军，加行粮四斗为出海备倭军，六斗为只身纪录军，三斗为老幼存恤军。三分守城，七分屯种。粮出于所种田，而以余粮输官，为不支粮屯军。本府原派广平等七仓秋屯盐本折色九万四千有奇，亦定制也。民出榖养兵，兵荷戈卫民；兵食俱足，民亦不困。太平日久，军政不修，逃故日多，清勾无法；于是所存视制额仅五之一，屯因失额，操因失伍。及至有事时，乃抽选军户以兼团练，谓之余丁军；招集市井无赖，谓之募兵；调之各省，谓之客兵；又增派民户丁粮于旧制外，以为一乡防守，谓之民兵与乡兵。兵增于卫所之外，饷增于本折之外，皆一时权变，非国家经常之规矣。足食足兵，修举振饬，必自查复旧制始。
巡司
隆庆志云：洪武至正统年间，经略诸臣江夏侯、焦侍郎等官，自福宁州以达漳、泉，置卫所共二十五、巡司四十有五、水寨五处。卫所巡司以控贼于陆，水寨防之于海。则知巡司衙门虽小，而与水寨同时建设，所以联络声势，保障居民也。迩年兵饷缺乏，扣银解充，似亦一时不得已之权。今海防无警，生齿日繁，彼处离城窵远，则流官弹压与弓兵防守，皆似难免者。况土民渔塭为生，惯习风涛，尤堪水战，飞石放镖，乃其长技。近年屡与贼鬪，贼亦畏之。若以弓兵工食，就彼招募土民，籍之于官，且耕且守，禁其克削，作其锐气，即胜兵千余，不召而集，恐客兵不及也。
客兵
闽中陆设卫所，海立水寨，皆系本地官兵，原无客兵名目。自嘉靖季年，都督戚继光用浙兵剿倭寇着绩，嗣而抚按请设参将、游击等官，带领各处客兵，来去不常。至隆庆四年，院道议募浙兵一营，题设名色把总一员、哨官四员，招募客兵六百名扎守府城。至万历二十年，海上有警，院道又议添新浙兵一营，亦题设把总一员、哨官四员，以旧营见在者就中裒益，每营各额定五百七十五名。至万历三十三年，以饷绌裁减，每营官兵定以四百五十员名为率；内把总一员、哨官四员、哨长高招一十七名、队长书记四十九名、把总家丁二名、健步二名、四哨官家丁健步各一名、兵夫杂流三百四十七名。每营每月约支粮银四百六十两有奇，俱派在本府七县征给。至于春冬二泛，旧营分兵二哨守料罗，一哨守安海，一哨守围头兼顾福全，一哨守府城。近议以安海为泉郡门户，奸盗出没之薮，题设专官驻镇其地，防守宜亟；而围头尚在福全内地，且有浯屿寨右哨兵船在围头洋捍卫于海，兼有巡司福全所犄角于陆，议将围头一哨陆兵掣撤，添守安海。其新营，二哨守崇武，一哨守永宁沙堤，一哨扎守府城。
水寨官
旧制：水寨统以指挥一员，谓之把总。嘉靖四十二年，军门谭纶题奉钦依，比照浙江定海等关把总，以都指挥体统行事。于是浯屿寨为钦总，其浯铜游兵把总及万历二十五年新设彭湖游兵把总，俱军门扎给名色者。
水寨军兵
旧时水寨舟师皆拨各卫所军。南日寨则拨泉州卫，合兴化、平海二卫共一千五百余人。浯屿寨则拨永宁卫、福全所，合漳州卫共二千五百余人。近来军伍缺乏，寨卒悉系募兵，而卫所军止贴驾船。浯屿兵一千七十名（粮每名九钱，布政司发给），贴驾军五百八十名。浯铜游兵五百三十六名（粮俱布政司发给），贴驾军三百名。彭湖游兵八百五十名（春汛粮支给于泉，冬汛粮支给于漳）。
兵船
浯屿寨管福、哨、冬、鸟等船四十八只，浯屿游管冬、鸟等船二十二只，彭湖游管哨船二十只。
按福船势力雄大，最便冲犁，所以扼贼船于外洋。事久备懈，皆放贼船入港，始议迎击。港中山澳崎岖，贼船窄小，反易趋避，而大船转动多碍，皆为无用之器。故寨中有福船，又有次号哨船、冬船，以便攻战，小号鸟船、快船，以便哨探，或助力袭击。如福船出洋犁贼，贼船势将内逼，哨、冬船与鸟、快船急抢上风，又出贼船之内，向外逐打，务逼使出洋，内外夹击收功。如一概从外追打，逼贼登岸，具有军法。
铜山浙兵营
铜山浙营始于万历九年，为沿边海警而设，驻札铜山所城外。平时则团练弹压，自铜山以至玄锺、诏安等沿海油柑岭、凤山等孔道，皆其哨守，有事则专听调度征剿。